દરેક બ્રાન્ડ એક પ્રોમિસ હોય છે, એક વચન હોય છે. દરેક પ્રોમિસ અલગ હોય છે, પોતાની રીતે આગવી અને અનોખી હોય છે. જે બ્રાન્ડ પોતે ઊભી કરેલી અમુક પ્રોમિસ નિભાવી શકે છે, એમાં એ ખરી ઊતરે છે, એના ગ્રાહકો એના પર ભરપૂર વિશ્ર્વાસ કરે છે. બીજી અમુક પ્રોમિસ ખાલીખમ વાયદાઓ જ હોય છે. એના બધા વાયદાઓ વાસ્તવિકતાની કસોટીમાંથી પસાર નથી થઇ શકતા. આવી બ્રાન્ડ્સનો કોઇ ભાવ નથી પૂછતું. ગ્રાહકોને ખોટા વાયદા આપીને, એમને ખાલી સપનાં દેખાડીને, એમને છેતરીને કોઇ બ્રાન્ડ મજબૂત નથી બની શકતી.